John Riddoch Rymill

John Riddoch Rymill (født 13. mars 1905 i Penola, død 7. september 1968 samme sted) var en australsk polarforsker som fikk Polarmedaljen.

Tidlige år 
Rymill ble født i Penola i det sørlige Australia som andre sønn av Robert Rymills (7. juli 1869 – 14. mai 1906) og Mary Edith Rymill (født Riddoch). De var eiere av farmen Penola Station. Han ble utdannet ved Melbourne Grammar School hvor han først utviklet sin sans for polarlitteratur og senere i Royal Geographical Society i London, hvor han studerte navigasjon og lærte hvordan en kunne overleve i polarområdene.

Polarkarriere 
Rymill forberedte seg for polarekspedisjoner og alpine forhold i Europa, og tok flygerutdannelse ved de Havilland Aircraft Co. Ltd i Hendon. Han tok flere kurs ved Scott Polar Research Institute i Cambridge, under professor Frank Debenham. I 1931 deltok han i British Arctic Air Route Expedition til Grønland (1930–31) som landmåler og pilot. Rymill var oppsatt på å utruste en antarktisk ekspedisjon til sørlige Graham Land og Weddellhavet sør for Kapp Horn i Sør-Amerika. Etter problemer med å finne sponsorer, kjøpte han til slutt et gammelt skoleskip, en seilskute som han døpte «Penola». Han fikk med frivillige fra Cambridge University og ni besetningsmedlemmer som han fikk fra Royal Navy. De seilte til det sørlige Atlanterhavet hvor han opprettet sin første base i Sør-Georgia og på Sør-Sandwichøyene, hans British Graham Land Expedition (1934–37). Han oppdaget en sørlig permanent frosset kanal som han senere kalte George VI Sound. Den strakk seg til  Bellingshausenhavet.

Medaljer 
 The British Service Polarmedaljen med Arctic bar (1930–31)
 Antarctic (1934–37) bars
 Murchison Award (1934) fra Royal Geographical Society
 Founders' medal (1938) fra Royal Geographical Society
 David Livingstone Centenary Medal fra American Geographical Society i New York (1939).

«Forberedelsene til ekspedisjonen var muligens det største bidrag til nøyaktig og detaljert kartlegging av det antarktiske kontinent foretatt av en ekspedisjon.» Sagt i forbindelse med tildelingen av David Livingstone Centenary Gold Medal.

Bibliography 
 Bertram, G.G.L. Antarctica sixty years ago: a reappraisal of the British Graham Land Expedition, 1934-37 Polar Record, 1996, 32
 Chapman, F. S. Northern Lights (Lond., 1932)
 Chapman, F. S. Watkin's Last Expedition (Lond., 1934)
 Roberts, B.B. The British Graham Land Expedition, 1934-37: scientific papers
 Rymill, J.R. et al. Papers, diaries of expedition members (Scott Polar Research Institute, Cambridge 1937)
 Rymill, J.R. Southern Lights Malvern, The Knell Press, 1986 [reprint of 1939 edition]

Referanser 

Graham Land
Personer fra Sør-Australia
Fødsler i 1905
Dødsfall i 1968